Informatīvā ziņojuma

 „Par Narkotisko un psihotropo vielu un to atkarības izplatības ierobežošanas un kontroles

pamatnostādņu 2011.–2017.gadam ieviešanu no 2011. līdz 2013.gadam”

2.pielikums

**Narkotisko un psihotropo vielu un to atkarības izplatības ierobežošanas un kontroles pamatnostādņu 2011.–2017.gadam pasākumu plāna 12.uzdevuma izpildei veiktais aprēķins par nepieciešamajiem valsts budžeta līdzekļiem narkoloģisko pacientu atbrīvošanai no pacientu iemaksām**

Atbilstoši esošajiem valsts budžeta līdzekļiem un Ministru kabineta 2013.gada 17.decembra noteikumiem Nr.1529 “Veselības aprūpes organizēšanas un finansēšanas kārtība”, patlaban pacientiem ar psihiskiem un uzvedības traucējumiem, kas radušies daudzu narkotisku un citu psihoaktīvu vielu lietošanas dēļ stacionāro veselības aprūpes pakalpojumu ietvaros tiek nodrošināta ārstēšanās programmās “*Narkoloģija, narkomānu rehabilitācija stacionārā*”un“*Obligātā narkoloģiskā palīdzība bērniem pēc bāriņtiesas lēmuma*”. Ambulatoro veselības aprūpes pakalpojumu ietvaros tiek nodrošināta narkoloģisko slimnieku ārstēšana narkoloģiskā profila dienas stacionārā. Desmit valsts lielākajās pilsētās un rajonos ir pieejama narkomānu ilgtermiņa farmakoterapijas programma. Ministru kabineta 2012. gada 24. janvāra noteikumi Nr. 70 „Alkohola, narkotisko, psihotropo, toksisko vielu, azartspēļu vai datorspēļu atkarības slimnieku ārstēšanas kārtība” nosaka kārtību, kādā ārstniecības iestādēs veic alkohola, narkotisko, psihotropo, toksisko vielu, azartspēļu vai datorspēļu atkarības slimnieku ārstēšanu labprātīgi pēc viņu vēlēšanās.

Narkoloģijas pacientu atbrīvošanu no pacientu iemaksām par atkarību ārstniecības pakalpojumiem,kā arī stacionārajai ārstēšanai sekojošo īstermiņa psihoterapijas programmu (motivācijas un „Minesotas programmas”) pieejamības paplašināšanu iespējams veikt, ja minētajiem pasākumiem tiek piešķirti papildu valsts budžeta līdzekļi, atbrīvojot pacientus no pacientu iemaksām.

**AMBULATORIE PAKALPOJUMI**

Lai veiktu aprēķinu par papildu valsts budžeta līdzekļiem, lai narkoloģijas pacientus atbrīvotu no iemaksām, ņemts vērā narkologu apmeklējumu skaits gada laikā un valsts noteiktā ambulatoru narkologa apmeklējumu pacienta iemaksa. Saskaņā ar datiem 2013.gadā narkologu ambulatori apmeklēja 3727 pacienti, savukārt 2014.gadā noteiktā ambulatoro pakalpojuma pacienta iemaksa ir 4,27 *euro*.

Līdz ar to:

- ambulatorajai ārstēšanai, ja pacientu skaits saglabājas 2013.gada līmenī, nepieciešamais finansējums – **15 914,29** *euro*;

- ambulatorajai ārstēšanai, ja pacientu skaits pieaug par 20%, salīdzinot ar 2013.gada līmeni, nepieciešamais finansējums – **19 095,44** *euro*;

|  |  |  |
| --- | --- | --- |
| **Mainīgais** | **Vērtība** | **Aprēķins** |
| Pacientu skaits | 3727 | 3727 x 4,27 = 15 914,29 *euro* |
| Pacientu iemaksa | 4,27 *euro* |
| Pacientu skaits (+20%, salīdzinot ar 2013.gadu) | 4472 (+745, salīdzinot ar 2013.gadu) | 4472 x 4,27 = 19 095,44 *euro* |

**STACIONĀRIE PAKALPOJUMI**

Veicot aprēķinu par papildu valsts budžeta līdzekļiem, lai segtu narkoloģijas pacientu iemaksas, ņemta vērā pacientu iemaksas summa dienā 2014.gadā, pacientu skaits 2013.gadā un pavadīto dienu skaits stacionārā. Proti, 2013.gadā stacionāros tika ārstēti 636 narkoloģijas pacienti, savukārt paredzot 20% pacientu pieaugumu, turpmāk gada laikā tiktu ārstēti 763 pacienti (+127, salīdzinot ar 2013.gadu). 2013.gadā viens pacients stacionārā pavadīja vidēji 6,9 dienas. Valsts noteiktā pacienta iemaksa dienā 2014.gadā ir 7,11 *euro*. Valsts veiktā iemaksa par narkoloģiskās palīdzības sniegšanu dienā (6,41 *euro*) šajā aprēķinā nav iekļauti.

Līdz ar to:

- stacionārajai ārstēšanai (pacientu iemaksām), ja pacientu skaits saglabājas 2013.gada līmenī un pacients stacionārā pavada 6,9 dienas, nepieciešamais finansējums – **31 201,52** *euro*;

- stacionārajai ārstēšanai (pacientu iemaksām), ja pacientu skaits pieaug par 20% (pacientu iemaksām), salīdzinot ar 2013.gada līmeni, un pacients stacionārā pavada 6,9 dienas, nepieciešamais finansējums – **37 432,02** *euro*.

|  |  |  |
| --- | --- | --- |
| **Mainīgais** | **Vērtība** | **Aprēķins** |
| Pacientu skaits  | 636 | 636 x 7,11 x 6,9 = 31 201,52 *euro* |
| Pacientu iemaksa  | 7,11 *euro* |
| Stacionārā pavadīto dienu skaits | vidēji 6,9 dienas |
| Pacientu skaits (+20% salīdzinot ar 2013.gadu) | 763 (+127, salīdzinot ar 2013.gadu) | 763 x 7,11 x 6,9 = 37 432,02 *euro* |

Motivācijas programma

Veicot aprēķinu par pacientu atbrīvošanu no pacientu iemaksām, ārstējoties Motivācijas programmā, jāņem vērā, ka programmas ilgums ir 12 dienas un pacientu iemaksa ir 7,11 *euro* dienā. Aprēķini parāda teorētisko situāciju, ja 100% stacionārā ārstēto pacientu ārstētos Motivācijas programmā.

Līdz ar to:

- stacionārajai ārstēšanai (pacientu iemaksām), ja pacientu skaits saglabājas 2013.gada līmenī un pacients stacionārā pavada 12 dienas, nepieciešamais finansējums – **54 263,52** *euro*;

- stacionārajai ārstēšanai (pacientu iemaksām), ja pacientu skaits pieaug par 20% (pacientu iemaksām), salīdzinot ar 2013.gada līmeni, un pacients stacionārā pavada 12 dienas, nepieciešamais finansējums – **65 099,16** *euro*;

|  |  |  |
| --- | --- | --- |
| **Mainīgais** | **Vērtība** | **Aprēķins** |
| Pacientu skaits  | 636 | 636 x 7,11 x 12 = 54 263,52 *euro* |
| Pacientu iemaksa  | 7,11 *euro* |
| Stacionārā pavadīto dienu skaits | 12 dienas |
| Pacientu skaits (+20% salīdzinot ar 2013.gadu) | 763 (+127, salīdzinot ar 2013.gadu) | 763 x 7,11 x 12 = 65 099,16 *euro* |

Minesotas programma

Vecot aprēķinu par pacientu atbrīvošanu no pacientu iemaksām, ārstējoties Minesotas programmā, jāņem vērā, ka programmas ilgums ir 28 dienas. Aprēķini parāda teorētisko situāciju, ja 100% stacionārā ārstēto pacientu ārstētos Minesotas programmā.

Līdz ar to:

- stacionārajai ārstēšanai (pacientu iemaksām), ja pacientu skaits saglabājas 2013.gada līmenī un pacients stacionārā pavada 28 dienas, nepieciešamais finansējums – **126 614,88** *euro*.

- stacionārajai ārstēšanai (pacientu iemaksām), ja pacientu skaits pieaug par 20% (pacientu iemaksām), salīdzinot ar 2013.gada līmeni, un pacients stacionārā pavada 28 dienas, nepieciešamais finansējums – **151 898,04** *euro*.

|  |  |  |
| --- | --- | --- |
| **Mainīgais** | **Vērtība** | **Aprēķins** |
| Pacientu skaits  | 636 | 636 x 7,11 x 28 = 126 614,88 |
| Pacientu iemaksa  | 7,11 *euro* |
| Stacionārā pavadīto dienu skaits | 28 dienas |
| Pacientu skaits (+20% salīdzinot ar 2013.gadu) | 763 (+127, salīdzinot ar 2013.gadu) | 763 x 7,11 x 28 = 151898,04 euro |

Prognozējot pacientu pieaugumu stacionārā, nepieciešams ņemt vērā arī viena pacienta ārstēšanas tarifu, kas narkoloģijā ir 169,67 *euro* (saskaņā ar Ministru kabineta 2013.gada 17.decembra noteikumu Nr.1529 “Veselības aprūpes finansēšanas kārtība” 3.pielikuma 3.sadaļas 3.2.50.1.punktu). Līdz ar to, lai stacionārā ārstētu par 20% vairāk pacientu (+127 pacienti), salīdzinot ar 2013.gadu, ārstniecības iestādēm būtu nepieciešami papildu līdzekļi **21 548,09** *euro (*127 pacienti x 169,67 *euro)* apmērā.

2014.gada 12.novembra sēdē (prot. Nr.62, 2.§) tika atbalstīts papildu valsts budžeta līdzekļu novirzīšana Veselības ministrijai jaunās politikas iniciatīvas “Pacientu iemaksu un līdzmaksājumu samazinājums” īstenošanai 2015., 2016. un 2017.gadam ik gadu 2 743 802 *euro* apmērā. Ņemot vērā kopējo situāciju veselības nozarē un iespējas samazināt līdzmaksājumus, tika secināts, ka narkoloģijas pacientu iemaksu segšanai būtu nepieciešami papildu finanšu līdzekļi, līdz ar ko 2015.gadā šīs pacientu grupas pacientu iemaksas daļas samazinājums nav paredzēts.

27.11.2014 12:21

936

Agnese Zīle-Veisberga

Iekšlietu ministrijas

Nozares politikas departamenta

Politikas izstrādes nodaļas

vecākā referente

agnese.veisberga@iem.gov.lv